ET Euroopa Liidu Teataja L 203/52

EUROOPA PARLAMENDI JA NÕUKOGU DIREKTIIV 2009/68/EÜ,

13. juuli 2009,

põllu- või metsamajanduslike ratastraktorite valgustus- ja valgussignaalseadmete osa tüübikinnituse kohta

(kodifitseeritud versioon)

(EMPs kohaldatav tekst)

EUROOPA PARLAMENT JA EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 95,

võttes arvesse komisjoni ettepanekut,

võttes arvesse Euroopa Majandus- ja Sotsiaalkomitee arvamust (1),

toimides asutamislepingu artiklis 251 sätestatud korras (2)

ning arvestades järgmist:

(1) Nõukogu 17. mai 1979. aasta direktiivi 79/532/EMÜ põllu- või metsamajanduslike ratastraktorite valgustus- ja valgussignaalseadmete osa tüübikinnitust käsitlevate liikmesriikide õigusaktide ühtlustamise kohta (3) on korduvalt oluliselt muudetud (4). Selguse ja otstarbekuse huvides tuleks kõnealune direktiiv kodifitseerida.

(2) Direktiiv 79/532/EMÜ on üks mitmest üksikdirektiivist, mis kuuluvad nõukogu 4. märtsi 1974. aasta direktiiviga 74/150/EMÜ põllu- ja metsamajanduslike ratastraktorite tüübikinnitust käsitlevate liikmesriikide õigusaktide ühtlustamise kohta, asendatud Euroopa Parlamendi ja nõukogu 26. mai 2003. aasta direktiiviga 2003/37/EÜ (põllu- või metsamajanduslike traktorite, nende haagiste ja pukseeritavate vahetatavate masinate, ja nende masinate jaoks mõeldud süsteemide, nende osade ja eraldi seadmestike tüübikinnituse andmise kohta) (5), ette nähtud EÜ tüübikinnituse süsteemi ja millega sätestatakse disaini ja ehituse tehnilised näitajad põllu- või metsamajanduslike ratastraktorite valgustus- ja valgussignaalseadmete osas. Kõnealused tehnilised näitajad on seotud liikmesriikide õigusaktide lähendamisega direktiivile 2003/37/EÜ, millega sätestatakse EÜ tüübikinnituse menetlus, mida tuleb kohaldada igat tüüpi traktoritele. Sellest tulenevalt kohaldatakse käesoleva direktiivi suhtes direktiivi 2003/37/EÜ sätteid põllu- või metsamajanduslike traktorite, nende haagiste ja pukseeritavate vahetatavate masinate kohta, koos sätetega nende sõidukite süsteemide, osade ja eraldi seadmestike kohta.

(3) Euroopa Parlamendi ja nõukogu 13. juuli 2009. aasta direktiivis 2009/61/EÜ (põllu- ja metsamajanduslike ratastraktorite valgustus- ja valgussignaalseadmete paigaldamise kohta) (6) sätestati põllu- või metsamajanduslikele ratastraktoritele valgustus- ja valgussignaalseadmete paigaldamise ühised nõuded. Kõnealustel valgustus- ja valgussignaalseadmetel on samad omadused kui mootorsõidukitele paigaldatud valgustus- ja valgussignaalseadmetel. Seepärast võib traktoritel kasutada seadmeid, mis on saanud mootorsõidukite ja nende haagiste EÜ tüübikinnitust reguleerivate direktiivide kohaselt osa EÜ tüübikinnitusmärgi.

(4) Käesolev direktiiv ei tohiks mõjutada liikmesriikide kohustusi, mis on seotud II lisa B osas esitatud direktiivide ülevõtmise ja kohaldamise tähtpäevadega,

ON VASTU VÕTNUD KÄESOLEVA DIREKTIIVI:

Artikkel 1

1. Käesoleva direktiivi tähenduses on (põllu- või metsamajanduslik) „traktor” mis tahes rataste või roomikutega varustatud mootorsõiduk, millel on vähemalt kaks telge ja mille tähtsaim omadus on veojõud ning mis on spetsiaalselt kavandatud teatavate põllu- või metsamajanduses kasutatavate tööriistade, masinate või haagiste tõmbamiseks, lükkamiseks, vedamiseks või käitamiseks. See võib olla ette nähtud ka koorma või reisijate veoks.

2. Käesolevat direktiivi kohaldatakse üksnes selliste esimeses lõikes määratletud traktorite suhtes, mis on varustatud õhkrehvidega ja mille maksimaalne valmistajakiirus on 6–40 km/h.

Artikkel 2

Ükski liikmesriik ei tohi keelduda traktorile osa EÜ tüübikinnituse ega siseriikliku tüübikinnituse andmisest järgmiste laternate või helkuritega seotud põhjustel, kui need kannavad I lisas nimetatud osa EÜ tüübikinnitusmärki ja on paigaldatud nõukogu direktiivis 2009/61/EÜ sätestatud nõuete kohaselt:

a) esilaternad, mida kasutatakse kaug- ja/või lähitulelaternatena, või nende hõõglambid;

b) küljeääretulelaternad;

c) eesmised ääretulelaternad;

d) tagumised ääretulelaternad;

e) piduritulelaternad;

f) suunatulelaternad;

g) helkurid;

h) numbritulelaternad,

i) eesmised udutulelaternad ja nende hõõglambid;

j) tagumised udutulelaternad;

k) tagurdustulelaternad;

l) seisutulelaternad.

Artikkel 3

Ükski liikmesriik ei tohi keelduda traktori registreerimisest ega keelata selle müüki, kasutuselevõtmist ega kasutamist järgmiste laternate või helkuritega seotud põhjustel, kui need kannavad I lisas sätestatud osa EÜ tüübikinnitusmärki ja on paigaldatud direktiivis 2009/61/EÜ sätestatud nõuete kohaselt:

a) esilaternad, mida kasutatakse kaug- ja/või lähitulelaternatena, või nende hõõglambid;

b) küljeääretulelaternad;

c) eesmised ääretulelaternad;

d) tagumised ääretulelaternad;

e) piduritulelaternad;

f) suunatulelaternad;

g) helkurid;

h) numbritulelaternad;

i) eesmised udutulelaternad ja nende hõõglambid;

j) tagumised udutulelaternad;

k) tagurdustulelaternad;

l) seisutulelaternad.

Artikkel 4

Muudatused, mis on vajalikud I lisas esitatud nõuete kohandamiseks tehnika arenguga, võetakse vastu vastavalt direktiivi 2003/37/EÜ artikli 20 lõikes 3 osutatud menetlusele.

Artikkel 5

Liikmesriigid edastavad komisjonile käesoleva direktiiviga reguleeritavas valdkonnas nende poolt vastu võetud siseriiklike põhiliste õigusnormide teksti.

Artikkel 6

Direktiiv 79/532/EMÜ, mida on muudetud II lisa A osas loetletud direktiividega, tunnistatakse kehtetuks; see ei mõjuta liikmesriikide kohustusi, mis on seotud II lisa B osas esitatud direktiivide ülevõtmise ja kohaldamise tähtpäevadega.

Viiteid kehtetuks tunnistatud direktiivile käsitatakse viidetena käesolevale direktiivile ning neid loetakse vastavalt III lisas esitatud vastavustabelile.

Artikkel 7

Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

Seda kohaldatakse alates 1. jaanuarist 2010.

Artikkel 8

Käesolev direktiiv on adresseeritud liikmesriikidele.

Brüssel, 13. juuli 2009 Euroopa Parlamendi nimel president H.-G. PÖTTERING Nõukogu nimel eesistuja E. ERLANDSSON

(1) ELT C 162, 25.6.2008, lk 40.

(2) Euroopa Parlamendi 17. juuni 2008. aasta arvamus (Euroopa Liidu Teatajas seni avaldamata) ja nõukogu 22. juuni 2009. aasta otsus.

(3) EÜT L 145, 13.6.1979, lk 16.

(4) Vt II lisa A osa.

(5) ELT L 171, 9.7.2003, lk 1.

(6) Vt käesoleva Euroopa Liidu Teataja lk 19.

II LISA A OSA Kehtetuks tunnistatud direktiiv koos muudatustega (osutatud artiklis 6) Nõukogu direktiiv 79/532/EMÜ (EÜT L 145, 13.6.1979, lk 16) Nõukogu direktiiv 82/890/EMÜ (EÜT L 378, 31.12.1982, lk 45) Ainult artikli 1 lõike 1 see osa, mis viitab direktiivile 79/532/EMÜ Euroopa Parlamendi ja nõukogu direktiiv 97/54/EÜ (EÜT L 277, 10.10.1997, lk 24) Ainult artikli 1 esimese taande see osa, mis viitab direktiivile 79/532/EMÜ B OSA Siseriiklikku õigusesse ülevõtmise ja kohaldamise tähtpäevad (märgitud artiklis 6) Direktiiv Ülevõtmise tähtpäev Kohaldamise tähtpäev 79/532/EMÜ 21. november 1980 — 82/890/EMÜ 21. juuni 1984 — 97/54/EÜ 22. september 1998 23. september 1998